म्युजिक भिडियो ‘सा कर्णाली’ र ‘सम्झिराख’ देखाएर कार्यक्रमको थालनी गरिएको थियो। भिडियोलगत्तै मञ्चमा प्रवेश गरेको नेपथ्य टोलीले सरुभक्त रचित ‘कुरुप अनुहार’, ‘भेडाको ऊनजस्तो’, ‘छेक्यो छेक्यो’, ‘आँगनैभरि’ लगायत गीत पस्कियो। बीचबीचमा गायक अमृतले ब्याण्ड स्थापनाको समयलाई स्मरण गरेका थिए। अमृतले ‘शिरफूल शिरैमा’, ‘लामपाते सुरती’, ‘चरि मर्यो’, ‘जोमसोमे बजारमा’, ‘जोगले हुन्छ भेट’ समेत सुनाउन भ्याए।
